**RAPORT PRIVIND SITUAŢIA HIDROMETEOROLOGICĂ**

**ŞI A CALITAŢII MEDIULUI**

**în intervalul 26.09.2022 ora 08.00 – 27.09.2022, ora 08.00**

**I. SITUAŢIA HIDROMETEOROLOGICĂ**

**1. Situaţia și prognoza hidrologică pe râurile interioare și Dunăre, din 27.09.2022, ora 08.00**

**RÂURI:**

**I.N.H.G.A.** a emis o **ATENŢIONARE Hidrologică, cod galben,** valabilă în intervalul **26.09.2022 ora 20:00 – 27.09.2022 ora 24:00**, vizând **scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri** pe unele râuri din bazinele hidrografice **Vişeu, Iza, Tur, Someş, Crişul Repede, Crişul Negru, Crişul Alb, Arieş, Bega, Timiş, Caraş, Nera, cu posibile depăşiri ale COTELOR DE ATENŢIE**, astfel:

**COD GALBEN**

 **În intervalul 26.09.2022 ora 20:00 – 27.09.2022 ora 24:00** pe râurile din bazinele hidrografice: Vişeu – bazin superior şi afluenţi bazin mijlociu şi inferior, Iza – bazin superior şi afluenţi bazin mijlociu şi inferior, Lăpuş – bazin superior şi afluenţi bazin mijlociu şi inferior **(judeţul Maramureş)**, Tur **(judeţul Satu Mare)**, Someşul Mare – bazin superior şi afluenţi bazin mijlociu şi inferior **(judeţul Bistriţa Năsăud)**, Someşul Mic – bazin superior şi afluenţi bazin mijlociu şi inferior **(judeţele: Bihor şi Cluj)**, Someş – afluenţii mici aferenţi sectorului aval S.H. Dej **(judeţele: Cluj, Sălaj, Maramureş şi Satu Mare)**, Crişul Repede – bazin superior şi afluenţi bazin mijlociu şi inferior **(judeţele: Cluj şi Bihor)**, Crişul Negru – bazin superior şi afluenţi bazin mijlociu şi inferior **(judeţele: Bihor şi Arad)**, Crişul Alb – bazin amonte S.H. Gurahonţ şi afluenţii aferenţi sectorului aval S.H. Gurahonţ **(judeţele: Hunedoara şi Arad)**, Arieş – bazin superior şi afluenţi bazin mijlociu şi inferior **(judeţele: Alba şi Cluj)**, Bega – bazin amonte S.H. Făget şi afluenţii aferenţi sectorului aval S.H. Făget – amonte S.H. Balinţ **(judeţul Timiş)**, Timiş – bazin amonte S.H. Sadova şi afluenţii aferenţi sectorului aval S.H. Sadova – amonte S.H. Lugoj **(judeţele: Caraş Severin şi Timiş)**, Caraş – bazin superior şi afluenţi bazin mijlociu şi inferior, Nera – bazin superior şi afluenţi bazin mijlociu şi inferior **(judeţul Caraş Severin)**.

**Atenţionarea Hidrologică vizează în principal fenomenele de scurgeri importante pe versanţi, torenţi, pâraie, viituri rapide pe râurile mici cu posibile efecte severe de inundaţii locale, care se pot produce cu probabilitate mai mare ȋn intervalul 26.09.2022 ora 24:00 – 27.09.2022 ora 06:00 pe unele râuri mici din judeţele: Maramureş, Bistriţa Năsăud şi Bihor.**

Aceast mesaj a fost transmis de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:*

* - *ALBA, ARAD, BIHOR, BISTRIŢA-NĂSĂUD, CARAŞ-SEVERIN, CLUJ, HUNEDOARA, MARAMUREŞ, SATU-MARE, SĂLAJ şi TIMIŞ – ATENŢIONARE Hidrologică, cod Galben*

**Debitele au fost în creștere** ca urmare a precipitațiilor căzute în interval și propagării pe râurile din bazinele hidrografice: Vișeu, Iza, Caraș, Nera, Jiu, bazinele superioare ale Turului, Someșului, Lăpușului, Someșului Mic, Crasnei, Barcăului, Begăi, Timișului, Bârzavei, bazinele superioare și mijlocii ale Crișurilor, în scădere pe cursurile mijlocii și inferioare ale Someșului, Mureșului, Timișului, cursurile inferioare ale Turului, Lăpușului, Crișurilor, Begăi, Timișului, Bârzavei și cursul superior al Prutului și relativ staționare pe celelalte râuri.

Scurgeri importante pe versanţi, torenţi şi pâraie, viituri rapide pe râurile mici cu efecte de inundaţii locale şi creşteri mai importante de debite şi niveluri, cu situarea nivelurilor în jurul **COTELOR DE ATENȚIE**, s-au produs pe unele râuri mici din bazinele superioare ale Crișului Alb, Crișului Negru, Arieșului și pe unii afluenți ai Mureșului aferenți sectorului aval s.h. Brănișca, ca urmare a precipitațiilor mai însemnate cantitativ căzute în interval sub formă de aversă.

Debitele se situează în general la valori sub mediile multianuale lunare, cu coeficienți moduli cuprinși între 30-80% din normalele lunare, mai mari (în jurul și peste normalele lunare) pe râurile din bazinele hidrografice: Vișeu, Iza, Someș, Barcău, Crișuri, Mureș, Bega, Moravița, bazinele superioare ale Turului, Crasnei, Oltului, Moldovei, Bistriței, Trotușului, bazinul superior și mijlociu al Jiului și mai mici (sub 30% din mediile multianuale lunare) pe râurile din bazinele hidrografice: Tazlău, Rm. Sărat, Bârlad și Jijia.

În interval au fost emise două **AVERTIZĂRI HIDROLOGICE** pentru fenomene imediate și o **ATENȚIONARE HIDROLOGICĂ** pentru fenomene imediate.

Este în vigoare **ATENȚIONAREA HIDROLOGICĂ** **nr.72** din 26.09.2022.

**Debitele vor fi în creștere** ca urmare a precipitațiilor prevăzute și propagării pe râurile din bazinele hidrografice: Vișeu, Iza, Tur, Crasna, Barcău, Crișuri, Bega, Timiș, Bârzava, Moravița, Caraș, Nera, Jiu, bazinul superior al Mureșului, bazinul superior și mijlociu al Someșului și afluenții Mureșului inferior, în scădere pe cursul inferior al Someșului și relativ staționare pe celelalte râuri.

Sunt posibile scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri mai importante de debite şi niveluri, cu posibile depășiri ale **COTELOR DE ATENȚIE** pe unele râuri din zonele de deal și munte din Banat, Crișana, Maramureș, Transilvania și Oltenia, ca urmare a precipitațiilor mai însemnate cantitativ prevăzute sub formă de aversă.

Se menține în vigoare **ATENȚIONAREA HIDROLOGICĂ** **nr.72** din 26.09.2022 până la ora 24:00.

**DUNARE:**

**Debitul la intrarea în țară (secțiunea Baziaș) în intervalul 26.09.2022 – 27.09.2022 a fost în creştere, având valoarea de 4700 m3/s,** peste media multianuală a lunii **septembrie (3800 m3/s).**

În aval de Porţile de Fier debitele au fost în creștere.

**Debitul la intrarea în țară (secțiunea Baziaș) va fi staționar (4700 m3/s).**

În aval de Porțile de Fier debitele vor fi în creştere.

**2.** **Situaţia meteorologică în intervalul 26.09.2022, ora 08.00 – 27.09.2022, ora 08.00**

**A.N.M.** a emis **o ATENŢIONARE Meteorologică, cod galben,** valabilă în intervalul **26.09.2022, ora 18.00 – 27.09.2022, ora 22.00**, vizând **ploi însemnate cantitativ,** conform căreia: În intervalul menționat, local în Maramureș, Banat, zona montană a Olteniei, în Carpații Occidentali și nordul Carpaților Orientali vor fi perioade cu averse, însoțite pe alocuri de descărcări electrice. În special prin acumulare, cantitățile de apă vor depăși 25...30 l/mp și pe arii restrânse 40...50 l/mp

***Notă****: În după-amiaza zilei de marți (27 septembrie) în sud-vestul și centrul țării, iar spre seară și noaptea (27/28 septembrie) în sud și sud-est, local vor fi manifestări de instabilitate atmosferică.*

Aceast mesaj meteorologic a fost transmis de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situații al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătății, Ministerul Economiei, Ministerul Agriculturii și Dezvoltării Rurale, Comisia Națională pentru Controlul Activităților Nucleare, Serviciul de Protecție și Pază, Serviciul de Telecomunicații Speciale, S.C. Hidroelectrica S.A., Agenția Naţională de Îmbunătăţiri Funciare și către următoarele Comite Judeţene pentru Situaţii de Urgenţă:*

* - *ALBA, ARAD, BIHOR, BISTRIŢA-NĂSĂUD, CARAŞ-SEVERIN, CLUJ, GORJ, HUNEDOARA, MARAMUREŞ, MEHEDINŢI, SATU-MARE, SĂLAJ, TIMIŞ şi VÂLCEA – ATENŢIONARE Meteorologică, cod Galben*

**În ţara,** vremea a fost mai caldă decât în mod normal la această dată în regiunile estice și sud-estice, răcoroasă în cele nordvestice și normală termic în rest. În prima parte a zilei cerul a fost variabil în estul, sud-estul și centrul teritoriului și mai mult noros în celelalte zone, apoi, nebulozitatea a cuprins toată țara. S-au semnalat averse și descărcări electrice, mai ales seara și noaptea, în Banat, Crișana, Maramureș, Oltenia, Transilvania, Moldova, local în Muntenia și izolat în

Dobrogea. În jumătatea de vest a teritoriului cantitățile de apă au depășit local 15...20 l/mp, iar în Munții Apuseni și în zona deluroasă a Crișanei 30...40 l/mp (până la 50,2 l/mp la postul hidrologic Albac - județul Alba). Vântul a suflat slab și moderat, cu unele intensificări pe crestele montane și pe arii restrânse în vest și în est. Temperaturile maxime s-au încadrat între 15 grade la Sighetu Marmației, Ocna Șugatag, Dej și Huedin și 29 de grade la Fetești și Medgidia. La ora 6 se înregistrau valori termice cuprinse între 10 grade la Toplița și 20 de grade la Sfântu Gheorghe-Deltă.

Dimineața și noaptea izolat s-a semnalat ceață în nord-vest, centru și sud-vest.

*OBSERVAȚII: au fost emise 8 atenționări cod galben pentru fenomene meteorologice periculoase imediate.*

**La Bucureşti,** vremea a fost ușor mai caldă decât în mod normal la această dată. Cerul a fost variabil ziua, apoi s-a înnorat trepta, iar pe parcursul nopții trecător a plouat slab. Vântul a suflat slab până la moderat. Temperatura maximă a fost de 26 de grade la Afumați și de 27 de grade la Filaret și Băneasa. La ora 06 se înregistrau 15 grade la Băneasa și 16 grade la Filaret și Afumați.

**3. Prognoza meteorologică în intervalul 27.09.2022, ora 08.00 – 28.09.2022, ora 08.00**

**În ţara,** vremea va fi în general instabilă. Cerul va avea înnorări și mai ales după-amiaza și în prima parte a nopții vor fi averse, pe arii extinse în Banat, Crișana, Maramureș, Transilvania, Oltenia și local în restul teritoriului. Acestea vor fi însoțite pe alocuri de descărcări electrice, în special în sud-vest și sud, unde izolat vor fi și căderi de grindină și vijelii.

Pe arii restrânse cantitățile de apă vor depăși 25...35 l/mp. Vântul va sufla slab și moderat, temporar cu intensificări pe crestele montane și local în sud, mai ales asociat averselor. Temperaturile maxime se vor situa în jurul celor normale la această dată în jumătatea de nord-vest a teritoriului şi vor caracteriza o vreme caldă în rest, iar la nivelul întregii ţări vor fi cuprinse între 17 grade în Dealurile Crișanei și 28 de grade în Bărăgan și Dobrogea continentală.

Minimele termice se vor încadra între 7 şi 17 grade și vor fi mai ridicate decât cele specifice datei. Spre sfârșitul intervalului, pe alocuri va fi ceață, cu o probabilitate mai mare în sudul țării și în zonele depresionare.

**La Bucureşti,** vremea va fi caldă. Probabilitatea pentru înnorări accentuate, averse, descărcări electrice și intensificări de scurtă durată ale vântului va fi mai ridicată seara și în prima parte a nopții. Temperatura maximă va fi de 25...27 de grade, iar cea minimă de 11...13 grade. Spre sfârșitul intervalului vor fi condiții de ceață.

**II. CALITATEA APELOR**

Nu au fost semnalate evenimente deosebite.

**III. CALITATEA MEDIULUI**

**3.1. În domeniul aerului**

**Agenţia Naţională pentru Protecţia Mediului** informează că din rezultatele analizelor efectuate în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2(dioxid de sulf), ale pragurilor de alertă și informare pentru O3 (ozon) și ale valorii limită zilnice pentru PM10 (pulberi în suspensie cu diametrul < 10 microni) (50 µg/mc).

**3.2. În domeniul solului şi vegetaţiei**

**ARBDD Tulcea** revine cu informaţii referitoare la incendiul de vegetaţie izbucnit în data de 24.09.2022, în jurul orei 14.00, în zona localitățlor Mahmudia și Bâltenii de Sus (Balta Baștepe), județul Tulcea, raza Districtului Ecologic Murighiol, precizând că acesta s-a stins de la sine în data de 25.09.2022, în jurul orei 08.00. A ars stuf, papură şi vegetaţie pe o suprafaţă totală de aproximativ 30 ha. Nu au fost observate mortalităţi la speciile de păsări şi animale sălbatice în zona incendiată.

**3.3. În domeniul supravegherii radioactivităţii mediului**

Menţionăm că, pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul de timp menţionat şi nu s-au semnalat evenimente deosebite.Parametrii constataţi la staţiile de pe teritoriul României s-au situat în limitele fondului natural.

**3.4. În municipiul Bucureşti**

În ultimele 24 de ore, sistemul de monitorizare a calităţii aerului în Municipiul Bucureşti nu a semnalat depăşiri ale pragurilor de informare şi alertă.

***Administraţia Bazinală de Apă Prut Bârlad***

Judeţul Botoşani

Se menţine situaţia de restricţii în alimentarea cu apă pentru piscicultură la folosinţa: S.C. Pirania S.R.L. Botoşani - pepiniera piscicolă Havarna, prin reducerea debitelor la sursa r. Baseu - ac. Cal Alb corespunzător treptei a III-a de restricţii.

Se menţine Planul de restricţii în alimentarea cu apă - treapta a III-a, pentru A.N.I.F. Filiala Teritorială Moldova Nord-U.A Botoşani-Sistemul de irigaţii Movileni-Havarna, sursa ac. Cal Alb - r. Baseu.

Judeţul Iaşi:

Se menţine situaţia de restricţii în alimentarea cu apă pentru piscicultură la folosinţele: - S.C. Noralex S.R.L. Iaşi, S.C. Piscicola S.R.L. Iaşi şi S.C. CC & PES S.R.L. Iaşi prin încetarea livrării apei din sursa r. Miletin – ac. Halceni;

- SC ACVACOM SRL Iaşi prin reducerea debitelor la sursa r. Gurguiata – ac. Plopi corespunzător treptei III de aplicare a restricţiilor;

- SC MIHPES SRL Iaşi prin reducerea debitelor la sursa r. Valea Oii – ac. Sarca corespunzător treptei III de aplicare a restricţiilor.

Se menţine aplicarea Planului de restricţii în alimentarea cu apă pentru piscicultură prin reducerea debitului la sursa r. Ezareni - ac. Ezareni, corespunzător treptei III, începând cu data de 01.09.2022, pentru Staţiunea de Cercetare Dezvoltare pentru Acvacultură şi Ecologie Acvatică Horpaz.

Judeţul Vaslui

Se menţin prevederile „Planului de restricţii şi folosire a apei în perioade deficitare”, astfel:

- treapta III - pentru S.C. AQUAVAS S.A. VASLUI – Sucursala Vaslui din acumularea Soleşti;

- treapta III - ANIF Filiala Teritorială de Îmbunătăţiri Funciare Vaslui-Amenajare de irigaţii Mânjeşti, sursa acumularea Mânjeşti.

Direcția Comunicare